**Sardin kieli** (*sardu*) on romaaninen kieli, jota puhutaan Sardiniassa. Kieltä pidetään yleensä latinan kielen lähimpänä elävänä sukulaiskielenä, ja monet vulgaarilatinan piirteet ovatkin säilyneet siinä käytännössä muuttumattomina. Kieliopiltaan ainoastaan romanian kieli on kokonaisuutena konservatiivisempi, mutta sardin sanasto on alkuperäisempi. Sardinialla on neljä päämurretta: sassarin, logudorin, galluurin ja kampidaanin murteet. Ne poikkeavat toisistaan varsin paljon, mikä on vaikeuttanut sardinian kielen standardointia. Sassarin ja galluurin puhujat eivät edes pidä omia murteitaan sardinian kielenä; galluuri onkin pikemminkin korsikan kielen murre. Logudori poikkeaa italiasta eniten ja on puhujamäärältään suurin; toisaalta kampidaania puhutaan Sardinian pääkaupungissa Cagliarissa, mikä on omiaan nostamaan sen arvostusta.

Kaksikielinen tienviitta Sardiniassa
Sardia puhuu yli 1,5 miljoonaa ihmistä Sardinian saarella. Sardinian murteita käytetään kaunokirjallisuudessa, radiolähetyksissä ja paikalliskulttuurin tarkoituksiin, mutta kouluopetus on Sardiniassa yksinomaan italiankielistä.

Fonologia
---------

### Konsonantit

|  | Bilabiaali | Labiodentaali | Dentaali | Alveolaari | Postalveolaari | Retrofleksi | Palataali | Velaari |
| --- | --- | --- | --- | --- | --- | --- | --- | --- |
| **Nasaali** | m |  | n |  |  |  | ɲ |  |
| **Klusiili** | p | b |  | t | d |  |  | ɖ |  | k | g |
| **Affrikaatta** |  |  |  | ts | dz | ʧ | ʤ |  |  |  |
| **Frikatiivi** | β | f | v | θ | ð | s | z | ʃ | ʒ |  |  | ɣ |
| **Yksitäryinen**
**tremulantti** |  |  |  | ɾ |  |  |  |  |
| **Lateraali** |  |  |  | l |  |  |  |  |
| **Puolivokaali** | w |  |  |  |  |  | j |  |

Lähde:

### Vokaalit

|  | Etinen | Keskien | Takainen |
| --- | --- | --- | --- |
| **Suppea** | i |  | u |
| **Puolisuppea** | e |  | o |
| **Puoliavoin** | ɛ |  | ɔ |
| **Avoin** |  | a |  |

Lähde:

Kielinäyte
----------

»Totu sos èsseres umanos naschint lìberos e eguales in dinnidade e in deretos. Issos tenent sa resone e sa cussèntzia e depent operare s'unu cun s'àteru cun ispìritu de fraternidade.»

Suomeksi:  
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»

(YK:n ihmisoikeuksien yleismaailmallisen julistuksen 1. artikla)

Lähteet
-------

1. ↑  Glottolog 4.3 - Sardinian *glottolog.org*. Viitattu 1.11.2020.
2. ↑  Pei, Mario.: *The story of the English language*. Philadelphia: Lippincott, [©1965]. 608496504. ISBN 0-397-00400-1, 978-0-397-00400-3. Teoksen verkkoversio (viitattu 30.6.2020).
3. ↑  Posner, Rebecca & Sala, Marius: Sardinian language Encyclopædia Britannica. Viitattu 4.7.2018. (englanniksi)
4. 1 2  Sardinian language and alphabet *omniglot.com*. Viitattu 1.11.2020.
5. ↑  Yhdistyneiden kansakuntien ihmisoikeusvaltuutetun toimisto

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Sardi**.
* Sardinkielinen Wikipedia

Romaaniset kielet
aragonia | aromania | arpitaani | asturia | dalmaatti | emilia | espanja | friuli | galicia | istriot | istro-romania | italia | katalaani (valencia) | korsika | ladini | ladino | liguuri (monegassi) | lombardi | mirandeesi | napoli | normanni | oksitaani (provensaali) | picardi | piemonte | portugali | ranska | retoromaani | romania (moldavia) | sardi | sisilia | taranto | valloni | venetsia